Virallinen lehti nro C 132 , 28/04/1997 s. 0079



A4-0072/97 Päätös neuvoston vahvistamasta yhteisestä kannasta neuvoston direktiivin antamiseksi työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta annetun direktiivin 90/394/ETY muuttamisesta ensimmäistä kertaa (kuudes direktiivin 89/391/ETY 16 artiklan 1 kohdassa tarkoitettu erityisdirektiivi) (C4-0637/96 - 95/0229 (SYN)) (Yhteistoimintamenettely: toinen käsittely) Euroopan parlamentti, joka - ottaa huomioon neuvoston yhteisen kannan C4-0637/96 - 95/0229 (SYN), - ottaa huomioon ensimmäisessä käsittelyssä antamansa lausunnon ((EYVL C 198, 8.7.1996, s. 182)) komission ehdotuksesta neuvostolle KOM(95)0425 ((EYVL C 317, 28.11.1995, s. 16)), - neuvoston kuultua sitä EY:n perustamissopimuksen 189 c artiklan mukaisesti, - ottaa huomioon työjärjestyksensä 67 artiklan, - ottaa huomioon työllisyys- ja sosiaaliasiain valiokunnan suosituksen toiseen käsittelyyn (A4-0072/97), 1. Tarkistaa yhteistä kantaa seuraavasti; 2. Kehottaa puhemiestään välittämään tämän päätöksen neuvostolle ja komissiolle. (Tarkistus 1) Johdanto-osan 2 a kappale (uusi) >EP:n äänestyksessä hyväksytty teksti> 2a. työturvallisuutta, työhygieniaa ja työterveydenhuoltoa koskevaa yhteisön ohjelmaa(1) (1996 - 2000) koskevassa komission tiedonannossa käsitellään erityisesti työssä tapahtuvan altistumisen raja-arvojen asettamiseen liittyvän työn etenemistä, _______ (1) KOM (95) 0282 (Tarkistus 2) Johdanto-osan 8 a kappale (uusi) >EP:n äänestyksessä hyväksytty teksti> 8a. joustavan ja tuloksellisen toiminnan turvaamiseksi komission on selvitettävä mahdollisuudet yksinkertaistaa karsinogeenien raja-arvojen asettamista erityisesti niiden aineiden osalta, joille on jo saatu yksinomaan terveysperusteiset raja-arvot tieteellisten todisteiden ja luotettavien tutkimusten avulla, (Tarkistus 3) Johdanto-osan 8 b kappale (uusi) >EP:n äänestyksessä hyväksytty teksti> 8b. komission olisi laadittava suunnitelma siitä, miten voitaisiin mahdollisimman nopeasti asettaa tarpeelliset raja-arvot kaikille direktiivin 67/548/ETY liitteessä VI luokkiin 1 ja 2 kuuluviksi määritetyille syöpää aiheuttaville aineille, (Tarkistus 4) Johdanto-osan 9 a kappale (uusi) >EP:n äänestyksessä hyväksytty teksti> 9a. on välttämätöntä asettaa biologiset raja-arvot syöpää aiheuttaville aineille, jotta voidaan arvioida muita teitä kuin hengityksen kautta tapahtuvaa imeytymistä; biomonitorointi on tärkeä menetelmä bentseenialtistuksen arvioinnissa, ja siksi komission olisi viipymättä vahvistettava bentseenille biologinen raja-arvo, (Tarkistus 5) Johdanto-osan 9 b kappale (uusi) >EP:n äänestyksessä hyväksytty teksti> 9b. arseeni ja monet arseenin yhdisteet (arseenitrioksidi, arseenipentoksidi, arseenihappo ja sen suolat) ovat syöpää aiheuttavia aineita, joille altistuu suuri joukko työntekijöitä erilaisilla aloilla; raja- arvon asettaminen näille aineille ja sen myötä altistumisen vähentäminen pienentää näitä vaaroja; arseeni ja arseeniyhdisteet olisi lisättävä komission prioriteettiluetteloon niistä aineista, jotka on arvioitava tieteellisesti raja-arvon asettamiseksi mahdollisimman pian, (Tarkistus 6) Johdanto-osan 10 a kappale (uusi) >EP:n äänestyksessä hyväksytty teksti> 10a. kansalaisten terveyden sekä yleensä ympäristön säilyttämiseen pyrkivien direktiivien on heijastettava samaa kokonaisnäkemystä Euroopan unionin sosiaalisesta ja taloudellisesta kehityksestä, ja sen vuoksi tämän direktiivin puitteissa bentseenin osalta toteutettavien toimenpiteiden on oltava yhdenmukaisia bensiinin varastoinnista ja sen jakelusta varastoalueilta huoltoasemille aiheutuvien haihtuvien orgaanisten yhdisteiden (VOC) päästöjen torjunnasta annetun direktiivin 94/63/EY tavoitteiden ja määräysten kanssa(1), (1) EYVL L 365 31.12.1994 s. 24 (Tarkistus 7) 1 ARTIKLAN 2 KOHTA 2 artiklan b alakohta (direktiivi 90/394/EY) >Alkuperäinen teksti> b) 'raja-arvolla', ellei toisin täsmennetä, 'syöpää aiheuttavan aineen' pitoisuusrajan aikapainotettua keskiarvoa ilmassa työntekijän hengitysalueella suhteessa liitteessä III määritettyyn täsmälliseen viiteaikaan.» >EP:n äänestyksessä hyväksytty teksti> b) 'raja-arvolla', ellei toisin täsmennetä, 'syöpää aiheuttavan aineen' pitoisuusrajan aikapainotettua keskiarvoa ilmassa työntekijän hengitysalueella suhteessa liitteessä III määritettyyn täsmälliseen viiteaikaan. Hengitysalue on alue, josta työntekijä ottaa hengitysilmansa. (Tarkistus 8) 1 ARTIKLAN 2 KOHTA 2 artiklan b a alakohta (uusi) (direktiivi 90/394/EY) >EP:n äänestyksessä hyväksytty teksti> ba) 'biologisella raja-arvolla' kyseisen aineen, sen aineenvaihduntatuotteen tai vaikutuksen indikaattorin pitoisuuden rajaa tietyssä biologisessa väliaineessa. Tämän arvon ylittäminen on kiellettyä.» (Tarkistus 9) 1 ARTIKLAN 6 KOHTA Liite III, A osa, taulukko, viimeinen sarake (direktiivi 90/394/EY) >Alkuperäinen teksti> Siirtymätoimenpiteet Raja-arvo: 3 ppm (= 9,75 mg/m3) siihen asti, kunnes (3 vuotta on kulunut direktiivin 96/ /EY 2 artiklan 1 kohdassa mainitusta päivästä). >EP:n äänestyksessä hyväksytty teksti> Poistetaan. (Tarkistus 10) 1 ARTIKLAN 6 KOHTA Liite III, A osa, uusi alakohta taulukon jälkeen (direktiivi 90/394/EY) >EP:n äänestyksessä hyväksytty teksti> Ilman bentseenipitoisuuden raja-arvon määrittämiseksi luodaan yhtenäinen mittausmenettely. (Tarkistus 11) 2 ARTIKLAN 1 KOHDAN ENSIMMÄINEN ALAKOHTA >Alkuperäinen teksti> 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään kolmen vuoden kuluessa tämän direktiivin antamisesta. Niiden on ilmoitettava tästä komissiolle viipymättä. >EP:n äänestyksessä hyväksytty teksti> 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1998. Niiden on ilmoitettava tästä komissiolle viipymättä.